Slym se stories – Fanie Viljoen
Tuis > Afrikaans > Slym se stories
by Fanie Viljoen - 5th March 2018 5th March 2018 44945
Langs die riete, in Paddavlei,
woon daar ook 'n wurm, Slym.
'n Geheime wapen sit onder my stert
en ek sing o-parra in 'n paddakonsert!
Al my avonture is amper om,
maar ek sal graag weer terug wil kom.
So met 'n lag en met 'n traan
moet ek, Slym, nou huis toe gaan.
Fanie Viljoen se Slym-reeks is nie verniet so gewild nie. Sedert die verskyning van die eerste Slym-boek in 2004 het dié oulike wurm en sy aanhangers al hope avonture saam beleef. Slym het die eerste wurm geword wat in 'n paddakonsert gesing het, hy het 'n draai by die gogga-sirkus gemaak, die paddakoning ontmoet en selfs op 'n towertapyt gery! Boonop het hy sommer vier ATKV-Woordveertjies ook ingepalm!
Koop Slym se stories by goeie boekwinkels, of klik hier en bestel dit aanlyn.
W ENNER: ATKV-Woordveertjie vir die teks en die illustrasies (2008)
Die gogga-sirkus is hier! Slym en die paddas in juffrou Plat Anna se klas is baie opgewonde oor die pragtige rooi-en-wit sirkustent.
Daar is slakke wat suigstok-toertjies doen, sprinkane baljaar op trampoliens en die krieke oefen vir die sirkus-simfonie.
Maar iewers sluip 'n skelm met bose planne rond …
Sal Slym en sy beste vriend, Paddavoet, 'n plan kan maak voordat dit te laat is?
WENNER: ATKV-Woordveertjie vir die teks en die illustrasies (2010)
Koning Kwaak, die paddakoning, kom Paddavlei toe! En hy bring boonop die Beker van Geluk saam. Enigiemand wat daaruit drink, sal sewe jaar lank dolgelukkig wees.
Slym en die paddas in juffrou Plat Anna se klas kan nie wag om te sien wie gekies gaan word om uit die beker te drink
Maar dan gebeur 'n vreeslike ding …
Hierdie is die derde titel in die opwindende Slym-reeks.
Slym die wurm en sy paddavriend, Paddavoet, is in die moeilikheid omdat hulle in juffrou Plat Anna se klas gelag het. As straf moet hulle die hele klas én die stoorkamer skoonmaak. Maar in die stowwerige stoorkamer ontdek hulle iets ongelooflik – 'n towertapyt waarop jy soos blits deur die lug kan skiet. Dis vet pret!
Daardie aand toe Slym in sy bed lê, kry hy 'n blink plan. Sal die towertapyt hom kan help om weer sy ma en pa te sien?
op 'n betowerende avontuur om sy ouers te soek. Maar beteken dit dat hy nooit weer sy paddavriende gaan sien nie?
Tagged Afrikaans Avontuur Diereverhaal e-boek Fiksie Humor Kinderboek Omnibus Slym Vriendskap Wenner
Ek het drie van die 4 slym boeke in die reeks maar kort die gogga-sirkus een. Ek kry hom nie? Help asb!